**Vyhodnotenie dotazníkového prieskumu spokojnosti prijímateľov sociálnej služby s poskytovanými sociálnymi službami v**

**Dome pokojnej staroby n.o., Gbely**

 Prijímateľom sociálnej služby v zariadení Domu pokojnej staroby Gbely n.o., Gbely boli rozdané v budove DPS II. na ulici Hudecova 1471/45 v období od 9.4.2021 do 13.4.2021 anonymné dotazníky s cieľom zmapovania spokojnosti prijímateľov sociálnych služieb s poskytovanými sociálnymi službami. Dotazníky boli dostupné pre všetkých prijímateľov, vyplnilo ich 35 prijímateľov sociálnej služby.

**Vyhodnotenie odpovedí na jednotlivé otázky dotazníka:**

1. **Ste spokojní s bývaním v zariadení, s vonkajšími a vnútornými priestormi zariadenia?**

Z uvedeného grafu je vidieť, že 9 prijímateľov sociálnych služieb je s bývaním v zariadení veľmi spokojných, 22 prijímateľov je s vonkajšími a vnútornými priestormi zariadenia spokojných, 4 sú nespokojní.

1. **Ste spokojní s kvalitou a pestrosťou stravy?**

Veľká väčšina prijímateľov si vybrala druhú možnosť, s čoho vyplýva, že 26 zo zúčastnených je spokojných so stravou, 7 prijímateľov je veľmi spokojných a 2 sú nespokojní. V tejto otázke niektorý v časti poznámok uviedli, že je veľa sladkého v strave a 1 prijímateľ tiež uviedol, že pečivo (rožky) bývajú tvrdé.

1. **Ste spokojný s prácou a vystupovaním zamestnancov?**

Väčšina prijímateľov, ktorí sa zúčastnili dotazníkového prieskumu zvolili možnosť spokojní, konkrétne 28. Možnosť veľmi spokojný si v dotazníku zvolilo 6 prijímateľov a možnosť nespokojní si vybral 1 zúčastnený prijímateľ. V časti poznámka k otázke č. 3 uviedol 1 prijímateľ informáciu, že sú zamestnanci občas náladoví.

1. **Ste spokojní s poskytovanou starostlivosťou týkajúcou sa hygieny?**

**(sprcha, prebaľovanie, osobná hygiena)**

Odpoveď na otázku č. 4 si 10 prijímateľov zvolilo veľmi spokojní, 22 z nich si vybralo možnosť spokojní a 1 zvolil možnosť nespokojní. Na túto otázku 2 prijímatelia nezvolili žiadnu odpoveď, ale títo do časti poznámka napísali, že osobnú hygienu vykonávajú sami.

1. **Ste spokojní s upratovaním?**

Pri tejto otázke 12 prijímateľov vybralo možnosť, že sú s upratovaním veľmi spokojní, 21 zúčastnených je s upratovaním spokojných a 2 zvolili možnosť nespokojní.

1. **Ste spokojní s praním a starostlivosťou o šatstvo?**

Ako môžete vidieť na grafe, tak 13 prijímateľov je veľmi spokojných s praním a starostlivosťou o šatstvo, 21 zo zúčastnených je spokojných a 1 zvolil možnosť nespokojný. Pri otázke č. 6 uviedli 2 prijímatelia poznámku, že sa im niektoré šatstvo stráca a že si myslia, že by sa malo zlepšiť žehlenie.

1. **Ste spokojní s údržbou a opravami na izbe alebo v spoločenských priestoroch?**

Na otázku, či sú prijímatelia spokojní s údržbou a opravami odpovedali všetci zúčastnení prijímatelia, z toho 12 zvolilo možnosť veľmi spokojní, 22 možnosť spokojní a 1 možnosť nespokojní. Pri tejto otázke nikto neuviedol nijakú poznámku.

1. **Ste spokojní s ponukou voľnočasových aktivít?**

S ponukou voľnočasových aktivít organizovaných v DPS n.o., Gbely je 10 prijímateľov veľmi spokojných, 21 je spokojných a 1 je nespokojný. K tejto otázke sa 3 zúčastnení prijímatelia vyjadrili, že sa takýchto organizovaných aktivít nezúčastňujú.

1. **Ste spokojní s prístupom personálu pri riešení Vašich problémov?**

Ako môžete vidieť na grafe, na otázku spokojnosti s prístupom personálu pri riešení problémov prijímateľov 7 odpovedalo, že veľmi spokojných, 25 je spokojných a 3 prijímatelia sú v tejto oblasti poskytovaných služieb nespokojní.

1. **Ste spokojní s kvalitou svojho života?**

Celkovú kvalitu svojho života väčšina respondentov hodnotí, že sú s ňou spokojní, 4 prijímatelia sú veľmi spokojní a 7 ich je nespokojných.

1. **Čo by ste chceli zlepšiť, aby sa kvalita Vášho života zvýšila?**

Na otázku č. 10 nadväzuje i táto otázka, v ktorej sme dali prijímateľom sociálnych služieb priestor vyjadriť svoj vlastný názor, zhodnotiť čo si myslia a ako kvalitu svojho života vnímajú. Nie všetci na túto otázku odpovedali, ale najčastejšie odpovede sa týkali zlepšenia zdravotného stavu, že by išli radi domov, možnosti návštevy rodiny v DPS n.o., Gbely. 2 prijímatelia sa vyjadrili, že by chceli večer dlhšie ostať v spoločenskej miestnosti. Ďalšie požiadavky a pripomienky boli individuálne – vek o 10 rokov menej, rada by som bola sama na izbe, poprosiť kľúč od dverí na chodbe 1. poschodia, viac spoločenských zábav, viac piť kávu, viac sa venovať cvičeniu a chôdzi s G- aparátom. V otázke č. 11 sa tiež niektorý vyjadrili, že im tu je dobre a že kvalita života je o ich vlastnom prístupe, chceli by viac voľnosti, ale uvedomujú si závažnosť pandemickej situácie a nutnosť nastavených opatrení.

 Ako môžete vidieť z celkového hodnotenia spokojnosti na vybrané oblasti je približne **26 % veľmi spokojných, 69 % spokojných, 5 % nespokojných a veľmi nespokojných 0 %.** Veľmi nás teší prevažná spokojnosť prijímateľov z týmito vybranými oblasťami a zároveň na základe jednotlivých poznámok a nespokojných hodnotení sme zistili podrobnosti, v ktorých sa môžeme zdokonaľovať a posúvať ďalej, čo bolo tiež cieľom tohto prieskumu. Všetkým touto cestou ďakujeme za vyjadrenie ich názorov. Tieto postrehy budú prínosom pre nás a našu prácu a snahu zvyšovať kvalitu poskytovaných služieb v DPS n.o., Gbely. Vyhodnotenie dotazníkov bude prejednávané na najbližšom zasadnutí samosprávy prijímateľov za prítomnosti riaditeľky, hlavnej sestry, terapeutky a sociálnej pracovníčky zariadenia.

V Gbeloch dňa 14.4.2020